Ngohe Aromatawai: He whakaharatau pūkenga puoro

**Paerewa Paetae Ngā Toi Puoro 91698:** Te tūhura i ngā pūkenga toi taketake o ngā toi puoro

**Aronga:** Ngā ToiPuoro 1.1B v1

**Whiwhinga:** 4

**Te Horopaki**

Ko tāu nā mahi he whakarite whakaaturanga e hāngai ana ki tētahi take o te wā mā ngā toi puoro taketake.

Āta tirohia ngā matapakinga, ngā tikanga anō hoki o tētahi take e kaha kōrerohia i tēnei wā ki tō rohe, ki Aotearoa whānui rānei. Kātahi ka mahi takitahi, takirōpū rānei, ki te whakarite puoro e whakamāoritia ai taua take.

Ka aromatawaingia koe i runga anō i tāu āhei ki te tūhura, ki te whakamahi hoki i ngā pūkenga toi taketake hei whakaatu i ngā āhuatanga o te take i kōwhiria e koe/koutou.

**Hei Mahi**

Wānangahia ngā momo toi puoro taketake: he momo taonga puoro pea, he momo taputapu ka whakaputa puoro, he momo puoro ā-waha rānei.

Kōwhiria tētahi toi puoro taketake, ā, tūhuratia ngā kōrero e hāngai ana ki taua toi puoro taketake, arā, ko tōna whakapapa, ōna tikanga me ngā pūkenga o taua momo toi puoro.

Whakaatuhia tāu kauhau i mua i te akomanga.

**Taunakitanga:** **Ngā Toi Puoro 91698 He whakaharatau pūkenga puoro**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| * Ka tūhura i ngā pūkenga toi taketake kei te toi puoro.
* Ka whakaatu i ngā pūkenga toi kei roto i te horopaki tika.

*Hei tauira:**Kua whakaatu mai i te whakamārama o tētahi take tūturu ahakoa nō hea.* *Kua tūhura i ngā pūkenga toi puoro e hāngai ana, kia mārama tonu ai ki te take o te wā e kōwhirihia ana.* | * Ka whakamāori i ngā tikanga o ngā momo pūkenga toi kia puta ai he hua.
* Ka whakaatu i ngā pūkenga toi kei roto i ētahi horopaki tika.

*Hei tauira:**Kua whakaatu mai i ngā hua o tētahi take o te wā. I roto i te whakaaturanga e mārama ana i ngā pūkenga toi puoro taketake, me te whakamārama mai i ngā pūkenga toi e whakamahia ana. Ka tino kite i te ia o te take i whai ai i aua pūkenga.* | * Ka whai māramatanga ki ngā pūkenga toi taketake kia hāngai pū ai ki ngā mahi.
* Ka puta ngā taha rerehua kia rere pai ai ngā pūkenga toi taketake.
* Ka tau te āhua o te tuku pūkenga toi kia hāngai ai ki ngā horopaki huhua noa.

 *Hei tauira:**Kua whakaatu i te ngako o tētahi take o te wā. Kua whai mārama ngā pūkenga toi puoro taketake ka whakamahi e hāngai ana ki te take me ōna kōrero. I tēnei taumata, kua kitea, kua rongohia te wairua o te whakaaturanga me tōna ataahua.**Kua kitea anō hoki ngā pūkenga huhua e rērere ana, ā, ka whakamahi i ngā momo kawenga hei taunaki i āna mahi.* |